महिला से फोन पर गंदी बातें करता था दारोगा, अब हो गया सस्‍पेंड  
आरोपी दारोगा महिला से फोन पर अश्‍लील बातें करता था
महिला के केस का इंवेस्‍टिगेटिंग ऑफिसर था दारोगा
महिला ने सारी बातें र‍िकॉर्ड करने के बाद श‍िकायत की
दरअसल, पीड़ित महिला ने थाने में पड़ोसी के खिलाफ मारपीट की एक एफआईआर दर्ज करा रखी थी. दूसरी ओर केस में महिला के परिवार के कुछ सदस्यों का नाम भी था. सब इंस्पेक्टर धीरेंद्र कुमार सिंह को महिला के केस का इन्वेस्टिगेटिंग ऑफिसर बनाया गया. शुरुआती दौर में तो सबकुछ ठीक था, लेकिन धीरे-धीरे दारोगा जी का रंग रूप बदलने लगा. वो केस के बहाने कॉल तो करते थे, लेकिन केस से संबंधित कोई बात नहीं करते थे. अक्सर केस से हटकर ही दारोगा जी बातें किया करते थे. जो उन्हें काफी महंगा पड़ा. एसएसपी के आदेश पर अब इस पूरे प्रकरण की जांच मसौढ़ी के थानेदार कर रहे हैं. इस मामले में महिला से भी पूछताछ की गई है. महिला मसौढ़ी थाना के रहमतगंज मुहल्ले की रहने वाली है.